২০২১–২২ ওমান চতুর্দেশীয় সিরিজ
২০২১–২২ ওমান চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের ফেব্রুয়ারি মাসে ওমানে অনুষ্ঠিত হয়। টুর্নামেন্টটিতে স্বাগতিক ওমানের সঙ্গে অংশগ্রহণ করে আয়ারল্যান্ড, নেপাল ও সংযুক্ত আরব আমিরাত। অংশগ্রহণকারী দলগুলোর জন্য টি২০ বিশ্বকাপ বৈশ্বিক বাছাইপর্ব এ-এর প্রস্তুতি হিসেবে টুর্নামেন্টটি গণ্য হয়। টুর্নামেন্টের প্রথম ম্যাচটি আয়ারল্যান্ড ও সংযুক্ত আরব আমিরাতের মধ্যে অনুষ্ঠিত হওয়ার কথা ছিল, কিন্তু আয়ারল্যান্ড দলের সদস্যদের নিজস্ব মালামাল পৌঁছাতে বিলম্ব হওয়ায় ম্যাচটি দুদিন পিছিয়ে দেয়া হয়। টুর্নামেন্টে বিজয়ী হয় সংযুক্ত আরব আমিরাত। একই সংখ্যক জয় পাওয়ার পরও নেট রান রেটে পিছিয়ে থাকায় দ্বিতীয় স্থানে থেকে টুর্নামেন্ট শেষ করে আয়ারল্যান্ড।